อัสไพร์อะแคเดมี

อัสไพร์อะแคเดมี (อังกฤษ: Aspire Academy; อาหรับ: أكاديمية أسباير, อักษรโรมัน: Akādīmiyat 'Asbāyr) เป็นสถาบันการกีฬาที่ตั้งอยู่ในอัสไพร์โซน ประเทศกาตาร์ ก่อตั้งขึ้นใน ค.ศ. 2004 โดยมีเป้าหมายในการเที่ยวหาและช่วยพัฒนานักกีฬากาตาร์ ขณะเดียวกันก็ให้การศึกษาระดับมัธยมศึกษาแก่พวกเขาเช่นกัน ประวัติ อัสไพร์อะแคเดมีก่อตั้งขึ้นตามกฤษฎีกาเอมีร์ ฉบับที่ 16 ค.ศ. 2004 ในฐานะหน่วยงานอิสระที่ได้รับทุนสนับสนุนจากรัฐบาล ซึ่งรายงานตรงต่อเอมีร์ เชค ฮะมัด บิน เคาะลีฟะฮ์ อาล ษานี ผ่านทางทายาท ซึ่งคือเชค ตะมีม บิน ฮะมัด อาล ษานี ต่อมา กฤษฎีกาเอมีร์ ฉบับที่ 1 ค.ศ. 2008 ได้รวมอัสไพร์อะแคเดมีให้เป็นหน่วยธุรกิจเชิงกลยุทธ์ (SBU) เข้าไปในองค์กรแม่แห่งใหม่ของมูลนิธิอัสไพร์โซน และแม้ว่าจะเปลี่ยนจากหน่วยงานรัฐบาลอิสระมาเป็นหน่วยธุรกิจเชิงกลยุทธ์ แต่วัตถุประสงค์และเป้าหมายดั้งเดิมของอัสไพร์อะแคเดมียังคงเหมือนเดิม เมื่อวันที่ 17 พฤศจิกายน ค.ศ. 2005 เอมีร์ เชค ฮะมัด บิน เคาะลีฟะฮ์ อาล ษานี เจ้าผู้ครองนครได้เป็นประธานในพิธีเปิดอัสไพร์โดม ซึ่งถือเป็นการส่งสัญญาณการประกาศทั่วโลกของอัสไพร์อะแคเดมีในฐานะสถาบันระดับนานาชาติที่มีมาตรฐานสูง ซึ่งในช่วงหลายปีที่ผ่านมาได้รับการยอมรับในระดับสากล อัสไพร์เป็นเจ้าของทีมจากสเปนคือกุลตูรัลเลโอเนซา และทีมจากเบลเยียมคือคา.อา.เอ็ส. อ็อยเพิน นอกจากนั้น ในเดือนสิงหาคม ค.ศ. 2017 สโมสรฟุตบอลอัตเลติโกอัสตอร์กาจากสเปนได้ประกาศการประสานกับอัสไพร์อะแคเดมี ซึ่งการประสานนี้ทำให้นักฟุตบอลประจำอัสไพร์บางคนได้เข้าร่วมสโมสรดังกล่าว ตลอดจน ณ วันที่ 3 มกราคม ค.ศ. 2018 อัสไพร์ยังมีความร่วมมืออย่างเป็นทางการกับสโมสรฟุตบอลลีดส์ยูไนเต็ดในประเทศอังกฤษ รวมถึงพวกเขายังมีสถาบันสนับสนุนที่ประเทศเซเนกัลในทวีปแอฟริกาอีกเช่นกัน ส่วนในเดือนมกราคม ค.ศ. 2019 และเดือนมกราคม ค.ศ. 2020 คอมเพลกซ์แห่งนี้ได้เป็นเจ้าภาพจัดการแข่งกระชับมิตรแมตช์พรีเมียร์ลีกคัพ ในเดือนกันยายน ค.ศ. 2023 อัสไพร์อะแคเดมีและสมาคมฟุตบอลกาตาร์ (QFA) ได้ลงนามข้อตกลงความร่วมมือเพื่อพัฒนาระบบการศึกษาการฝึกสอนและพัฒนาความเชี่ยวชาญร่วมกัน ความสำเร็จ ฟุตบอล ใน ค.ศ. 2014 ฟุตบอลทีมชาติกาตาร์ ยู-19 ปี ซึ่งประกอบด้วยนักกีฬานักเรียนของอัสไพร์อะแคเดมีเท่านั้น ได้คว้าแชมป์ฟุตบอลชิงแชมป์เอเชีย รุ่นอายุไม่เกิน 19 ปี ครั้งที่ 38 ที่ประเทศพม่าได้เป็นครั้งแรกในประวัติศาสตร์ของกาตาร์ และด้วยนักหุตบอลของอัสไพร์เดียวกัน ทีมชุดใหญ่สามารถคว้าแชมป์เอเชียนคัพครั้งแรกของประเทศใน ค.ศ. 2019 การกีฬา มูตัซ อิสเซ บาร์ชิม นักกระโดดสูง เป็นแชมป์โลกในร่มประจำ ค.ศ. 2014, แชมป์โลก ค.ศ. 2017 และ 2019 ตลอดจนและผู้ชนะเลิศเหรียญทองโอลิมปิกฤดูร้อน 2020 นอกเหนือจากการครองสถิติเอเชียและการกระโดดสูงกลางแจ้งที่ดีที่สุดเป็นอันดับสองในประวัติศาสตร์ ที่เกิดขึ้นระหว่างไดมอนด์ลีก 2014 อับดุลลอฮ์ อัตตามีมี นักสควอชระดับอาชีพ ซึ่งเคยเป็นนักฟุตบอลที่ได้รับการเที่ยวหาโดยสโมสรกีฬาอัสซัดด์ที่อัสไพร์อะแคเดมี ทั้งนี้ เขาเป็นนักสควอชอันดับ 1 ของกาตาร์ และอันดับ 18 ของโลก อัชร็อฟ อัมกัด อัศศีฟี นักขว้างค้อน สำเร็จการศึกษาจากอัสไพร์อะแคเดมีใน ค.ศ. 2014 โดยได้รับรางวัลเหรียญทองจากการแข่งกรีฑาเยาวชนชิงแชมป์เอเชีย 2012 และกรีฑาเยาวชนชิงแชมป์โลก 2012 ซึ่งสร้างสถิติใหม่ให้แก่เยาวชนโลก และยุวชนโลกยอดเยี่ยม รวมถึงใน ค.ศ. 2014 อัชร็อฟกลายเป็นนักกรีฑาคนแรกที่ป้องกันตำแหน่งได้สำเร็จในการแข่งเยาวชนชิงแชมป์โลก ดูเพิ่ม กีฬาในประเทศกาตาร์ อ้างอิง แหล่งข้อมูลอื่น เว็บไซต์ทางการ อัสไพร์อะแคเดมี ที่เฟซบุ๊ก อัสไพร์อะแคเดมี ที่เอกซ์ (ทวิตเตอร์) อัสไพร์อะแคเดมี ที่อินสตาแกรม